**Fertőboz Község Önkormányzata Képviselő-testületének**

**……../2019. (……) önkormányzati rendelete**

**a szervezeti és működési szabályzatról szóló 7/2015. (VI. 8.) önkormányzati rendelet módosításáról**

Fertőboz Község Önkormányzatának Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, az Alaptörvény 32. cikk (1) bekezdés d) pontjában meghatározott feladatkörében eljárva a szervezeti és működési szabályzatról szóló 9/2015.(VI.08.) önkormányzati rendeletét a következők szerint módosítja:

**1. §**

Fertőboz Község Önkormányzata Képviselő-testületének a Szervezeti és Működési Szabályzatról szóló 7/2015. (VI. 8.) önkormányzati rendelet ( a továbbiakban: SZMSZ ) 1.§ (6) bekezdése a következők szerint módosul:

*„( 6) az önkormányzat e-mail címe:* *fertoboz@fertoboz.hu*

2. §

Az SZMSZ 61.§-a a következők szerint módosul:

*„61.§ A képviselő-testület a polgármester javaslatára, polgármesteri referenset, segítő tanácsadót választhat.  A polgármesteri referens feladata a polgármester munkájának segítése, szakmai tanácsadás. Munkáját a polgármester megbízása alapján, társadalmi megbízatásban látja el.*

**3.§**

Az SZMSZ 71.§-a a következők szerint módosul:

*„71. §*

(1)A képviselő-testület jogi személyiséggel rendelkező társulásokban részt vesz:

a.)Sopron és Térsége Önkormányzati Társulás

b.) Lövői Családsegítő és Gyermekjóléti és Szolgálati Társulás

c.) Sopron Térségi Hulladékgazdálkodási Önkormányzati Társulás

**4.§**

Az SZMSZ 1. számú függeléke helyébe jelen rendelet 1. számú függeléke, a 2. számú melléklete helyébe jelen rendelet 1. számú melléklete, a 3. számú melléklete helyébe jelen rendelet 2. számú melléklete és 4. számú melléklete helyébe jelen rendelet 3. számú melléklete lép.

**3. §**

E rendelet 2019. december 15-én lép hatályba.

Kutrucz Gyula Percze Szilvia

polgármester jegyző

Kihirdetési záradék: A rendeletet a képviselő-testület a ………………..képviselő-testületi ülésén fogadta el, a jegyző …………………... ………………. napján kihirdette.

**1. számú függelék**

***FERTŐBOZ KÖZSÉG ÖNKORMÁNYZATA***

***KÉPVISELŐ-TESTÜLETÉNEK TAGJAI***

**Polgármester:**

Kutrucz Gyula Fertőboz, Fő u. 44.

**Alpolgármester:**

Kölly Rezső Fertőboz, Fő u. 7.

**Képviselők:**

dr. Veress Ferenc Fertőboz, Fő u. 77.

Zettl Andrea Fertőboz, Mise út. 10.

Zsivola András Fertőboz, Fő u. 35/A

**1. számú melléklet**

**A polgármesterre átruházott hatásköröket az alábbi, Fertőboz Község Önkormányzatának Képviselő-testülete által meghozott, önkormányzati rendeletek rögzítik:**

1. az önkormányzat vagyonáról és a vagyonnal való gazdálkodás szabályairól szóló 3/2013.(IV.8.) önkormányzati rendelet
2. az önkormányzati tulajdonban álló közterületek filmforgatási célú használatról szóló 5/2013.(IX.26.) önkormányzati rendelet
3. az egyes szociális ellátásokról és gyermekvédelmi támogatásokról szóló 4/2015.(III.09.) önkormányzati rendelet
4. az önkormányzat 2019. évi költségvetéséről szóló 1/2019.(III.14.) önkormányzati rendelet

**2. számú melléklet**

***FERTŐBOZ KÖZSÉG ÖNKORMÁNYZATA***

***KÉPVISELŐ-TESTÜLETÉNEK ÁLLANDÓ BIZOTTSÁGA***

**2. *Ügyrendi Bizottság***

Elnök: Zsivola András

Tagok: dr. Veress Ferenc

 Zettl Andrea

***Ügyrendi Bizottság feladatai***

(1) Szükség szerint megvitatja és véleményezi a Szervezeti és Működési Szabályzatról szóló rendeletet, a képviselők, a polgármester és az alpolgármesterek javadalmazására és egyéb juttatásaira vonatkozó előterjesztéseket, Alkotmánybírósági eljárás kezdeményezését, felterjesztési jog gyakorlásáról szóló előterjesztést. Véleményt nyilvánít olyan ügyekben – feladatkörében – amelyben a törvény az érdekelt önkormányzat álláspontjának kikérését írja elő.

(2) Kivizsgálja az önkormányzati képviselők (polgármester ) összeférhetetlenségének, méltatlanságának megállapítására irányuló kezdeményezést a Mötv. 36-38 §-ai , valamint a Mötv. 72. §-a alapján.

 (3) a) A jegyző bevonásával nyilvántartja és ellenőrzi a Mötv. 39.§-a alapján a polgármesteri és képviselői vagyonnyilatkozatokat, beleértve a külső (nem képviselő) bizottsági tagok vagyonnyilatkozatát is.

 b) A vagyonnyilatkozatok ellenőrzéséről lefolytatott eljárás során a bizottság felhívja az érintettet a vagyonnyilatkozatban feltüntetett adatokra vonatkozó azonosító adatok írásbeli közlésére.

 c) Az ellenőrzési eljárás során a bizottság által kezelt azonosító adatokat az eljárás végeztével 8 napon belül meg kell semmisíteni.

 d) A bizottság a képviselői vagyonnyilatkozattal kapcsolatos azonosító adatok, valamint képviselő hozzátartozójának vagyonnyilatkozata vizsgálatát zárt ülésen végzi – figyelemmel a Mötv. 39.§-ában foglaltakra.

(4) Ellátja a vagyonnyilatkozatok ellenőrzésével kapcsolatos feladatokat. A képviselői vagyonnyilatkozatot nyitott borítékban, a hozzátartozói és a külsős (nem képviselő) bizottsági tagok vagyonnyilatkozatát lezárt – a Bizottság által az átvételkor lepecsételt és az Ügyrendi Bizottság elnöke által aláírt – borítékban kell leadni, illetve átvenni. A Bizottság elnöke az átvételről igazolást ad ki.

(5)A (4) bekezdés szerint átvett vagyonnyilatkozatokat a Közös Önkormányzati Hivatal Jegyzői Irodájában, kizárólag erre a célra használt lemezszekrényében kell elhelyezni.

(6) Külön a vagyonnyilatkozatokról (egységesen a képviselői és hozzátartozói vagyonnyilatkozatok vonatkozásában) és külön a képviselői vagyonnyilatkozatokba való betekintésről nyilvántartást kell vezetni. A nyilvántartás vezetését az Ügyrendi Bizottság elnökének felügyelete és irányítása mellett a Közös Önkormányzati Hivatal Jegyzője látja el.

(7) A képviselői vagyonnyilatkozatokba való betekintést a Képviselő-testület a következők szerint biztosítja: képviselői vagyonnyilatkozatba való betekintés feltétele, hogy írásban azt Ügyrendi Bizottság elnökétől kell kérni a betekintés időpontjának naptári nap szerinti megjelölésével úgy, hogy az legalább ezen időpont előtt 5 nappal az Ügyrendi Bizottság elnökéhez megérkezzen.

(8) Az Ügyrendi Bizottság a vagyonnyilatkozatokkal kapcsolatos feladatai ellátása vonatkozásában az elnök helyettesítésére tagjai közül minősített többséggel helyettest választ.

(9) Az Ügyrendi Bizottság a vagyonnyilatkozattal kapcsolatos eljárás során a jelen rendeletben nem szabályozott kérdésekben a Mötv. 39. §-a alapján jár el.

**3. számú melléklet**

A Nagycenki Közös Önkormányzati Hivatalban foglalkoztatott köztisztviselők

vagyonnyilatkozati kötelezettségéről a 2007. évi CLII. tv. 3. § (1) bek. c.) pontjában foglaltak alapján.

jegyző

aljegyző

pénzügyi ügyintézők

adóügyi ügyintézők

igazgatási ügyintézők

A vagyonnyilatkozatok a fenti törvény szerint a köztisztviselőknek 2 évente kell benyújtani.